[{"text_idx": "#000001", "text": "KuboF Hromoslav kandidatig\u0302is kiel nova administranto de Esperanta Vikivojag\u0302o kaj ni invitas vin voc\u0302dono pri li. Al la Esperanta Vikivojag\u0302o nuntempe tute mankas administrantoj, tiel KuboF Hromoslav ig\u0302us la unusola en tiu grava rolo."}, {"text_idx": "#000003", "text": "Vikivojag\u0302o celas provizi detalan kaj praktike utilan vojag\u0302an gvidilon pri c\u0302iuj lokoj sur Tero kaj ekster g\u0302i. Unu el specifaj utiloj de Vikivojag\u0302o estas helpado al esperantistoj, kiuj vojag\u0302as al Esperantaj au\u0306 Vikimediaj eventoj \u2013 imagu, ke vi venas al iu fremda lando por partopreni Universalan Kongreson kaj Vikviojag\u0302o vin helpos plig\u0302ui la landon en via postkongresa tempo."}, {"text_idx": "#000004", "text": "Sed Vikimedian projekton oni bezonas prizorgadi kaj bontenadi ankau\u0306 preter aldonado de enhavo \u2013 tio estas tasko de administrantoj. Esperanta Vikivojag\u0302o estas tre nova projekto, maljam la 15-an de Decembro 2020 g\u0302i maturig\u0302is el Vikimedia Kovilo (testa loko celanta disvolvon de komunumo sen neceso havi memstaran retejon), do antau\u0306 nur 1 monato. Tial nuntempe en g\u0302i estas neniu administranto, kaj konsekvence ankau\u0306 pluraj laboroj kaj evoluoj stagnas au\u0306 malrapidas."}, {"text_idx": "#000005", "text": "La situacion decidis s\u0302ang\u0302i uzanto KuboF Hromoslav, kiu kandidatig\u0302is por administranto de Vikivojag\u0302o. Kaj ni invitas vin al voc\u0302dono. Por tio vi bezonas havi Vikimedian konton (se vi ne havas, unue registrig\u0302u)."}, {"text_idx": "#000006", "text": "KuboF Hromoslav kandidatig\u0302is la 14-an de Januaro 2021. Lia kandidatig\u0302o estis disvastigita per komunikaj kanaloj de Esperanto kaj Libera Scio (estonteca Vikimedio Esperanto) kaj jam la unuan tagon voc\u0302donis pri li 9 vikimedianoj. Tio iom similas al la situacio pri Wierzbowski, kiu kandidatig\u0302is por administranto de la Esperanta Vikifontaro, sed la voc\u0302donado viglig\u0302is nur post kiam al informado helpis Esperanto kaj Libera Scio."}, {"text_idx": "#000007", "text": "Ec\u0302 en malgranda, tre nova projekto, voc\u0302dono komencig\u0302is tre rapide post informado en komunikaj kanaloj de Esperanto kaj Libera Scio (kontribuantoj de Vikivojag\u0302o, CC BY-SA 3.0)"}, {"text_idx": "#000008", "text": "Administranto en Vikimedia projekto estas esenca rolo por bontenado de Vikimedia projekto. Al ties taskoj apartenas forigado de pag\u0302oj, forbarado de uzantoj, certa redaktado de interfaco, kaj aliaj. Administrantoj estas esencaj por traktado de kopirajto-rompoj kaj vandaloj."}, {"text_idx": "#000010", "text": "Lau\u0306eble c\u0302iu Vikimedia projekto havu almenau\u0306 1 administranton, ideale kelkajn administrantojn kaj almenau\u0306 kelketajn burokratojn (burokratoj havas rajton administrantigi aliajn uzantojn). Esperanto kaj Libera Scio al tio volonte helpas, ekzemple per informado. Se vi havas proponon (au\u0306 plejbone plenan artikolon, tekston) por informado, kontaktu nin."}, {"text_idx": "#000011", "text": "Kun granda subteno de 11 poraj voc\u0302oj kaj neniu kontrau\u0306a vi elektis min kiel la unuan administranton de la Esperanta Vikvojag\u0302o! Grandan dankon! Mi jam administris tiom multe, ke miaj okuloj komencis batadi min \ud83d\ude42"}, {"text_idx": "#000012", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000013", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000016", "text": "Trejnado pri Vikifontaro (ViPE, Nova\u0301 Dubnica)"}, {"text_idx": "#000017", "text": "Vikipedio, pli ol enciklopedio (Germana Esperanto-Kongreso 2023)"}, {"text_idx": "#000018", "text": "Pri ni Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas.\nNi subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere.\nSe vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}, {"text_idx": "#000019", "text": "Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas."}, {"text_idx": "#000020", "text": "Ni subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere."}, {"text_idx": "#000021", "text": "Se vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}, {"text_idx": "#000022", "text": "Kiel au\u0306tomatigi varbadon kaj mastrumadon de membroj? Spektu registraj\u0302on de retseminario pri CiviCRM\nVikimedio dum Retoso kaj la Virtuala Kongreso de Esperanto 2022\nPodkastoj kaj sciencaj prelegoj \u2013 kandidatig\u0302u por partopreni en repagota projekto de Erasmus+\nSerc\u0302ata spertulo pri G\u0302eneral-Subtena Fonduso de VMF (antau\u0306e \u201cJarplana subvencio\u201d)"}]